ইলেকট্রন
বিজ্ঞানী জি. জনস্টোন স্টোনি সর্বপ্রথম তড়িৎ রসায়নে ইলেকট্রনকে আধানের একটি একক হিসেবে আখ্যায়িত করেন এবং তিনিই ১৮৯১ সালে "ইলেকট্রন" নামকরণ করেন। ১৮৯০-এর দশকে বেশ কয়েকজন বিজ্ঞানী বলেন যে তড়িৎ বিচ্ছিন্ন একেকের দ্বারা গঠিত হতে পারে এবং এভাবেই এ বিষয়ে সবচেয়ে ভাল ধারণা করা সম্ভব। এই এককগুলোর অনেক নামই প্রস্তাব করা হয়েছিল। কিন্তু তখনও পর্যন্ত বাস্তব ভিত্তিতে এর প্রমাণ দেয়া সম্ভব হয়নি।
ইয়োসেফ ফন ফ্রাউনহোফার
ইয়োসেফ ফন ফ্রাউনহোফার (জার্মান: Joseph von Fraunhofer) (মার্চ ৬, ১৭৮৭ - জুন ৭, ১৮২৬) একজন জার্মান আলোকবিজ্ঞানী। তিনি আলোকবিজ্ঞানের উল্লেখযোগ্য কিছু বিষয় আবিষ্কার করেন। এর মধ্যে রয়েছে ফ্রাউনহোফার অপবর্তন এবং ফ্রাউনহোফার রেখা। মাত্র এগারো বছর বয়সে এতীম হয়ে যাওয়া এই বিজ্ঞানী চশমা তৈরির কারখানার একজন চশমা নির্মাতা ছিলেন মাত্র।